หลังคลอดมา 3 เดือน คลอดธรรมชาติ พบว่ายังมีเลือดออก ต่อวันใช้ผ้าอนามัยกลางวัน 1 แผ่น กลางคืน 1 แผ่น เคยไปตรวจภายในหลังคลอดแต่ยังไม่ส่งผลตรวจมาให้ บอกว่าไม่เห็นมีเลือดออก แต่พอกลับบ้านก็มีเลือดออก ฝังยาคุมใต้แขน ไม่ทราบว่าที่มีเลือดออกเกิดจากปัญหาอะไรคะ ควรไปพบอีกครั้งมั้ย
สวัสดีค่ะ การมีเลือดออกจากช่องคลอดดังกล่าวมา ซึ่งเกิดหลัง 3 เดือนหลังการคลอดนั้น น่าจะไม่เกี่ยวโดยตรงกับการคลอดบุตรแล้ว เพราะน้ำคาวปลานั้นจะมีอยู่แค่ประมาณไม่เกิน 1 เดือนเท่านั้นหากเลือดที่ออกมานี้ไม่ได้ออกตรงรอบเดือน คือไม่ใช่เลือดประจำเดือน อาจจะมีสาเหตุอื่นๆเช่นเป็นผลข้างเคียงจากการใช้ยาฝัง การติดเชื้อหรือมีเนื้องอกของอวัยวะสืบพันธุ์เป็นต้นหากไม่สบายใจสามารถไปพบแพทย์เพื่อตรวจเพิ่มเติมได้ค่ะ แต่การฝังยาคุมทำให้เลือดออกกระปริดกระปรอยผิดปกติได้บ่อย ไม่ต้องทำอะไร เป็นผลข้างเคียงที่พบได้ของยา เบื้องต้นถ้าเลือดออกมาก งดการมีเพศสัมพัันธ์ไปก่อน ไม่ซื้อยาปรับฮอร์โมนใดๆมาใช้เอง